מייק ששבסקי

מייקל ויליאם "מייק" ששבסקי (באנגלית Michael William "Mike" Krzyzewski; כינויו הוא "קואוץ' K" נולד ב-13 בפברואר 1947 בשיקגו) הוא מאמן כדורסל אמריקאי שאימן במשך 42 שנים את קבוצת הכדורסל של אוניברסיטת דיוק. ששבסקי, הנחשב לאחד המאמנים הטובים בעולם, שימש מאמנה של דיוק משנת 1980 ועד 2022. הוא הוביל את דיוק לחמישה תוארי אליפות המכללות, 15 זכיות בטורניר ה-ACC ו-13 פעמים למאזן הטוב ביותר ב-ACC. הוא מחזיק בשיא ניצחונות למאמן בדרג הראשי של ליגת המכללות. את נבחרת ארצות הברית הוביל לשלוש מדליות זהב אולימפיות: בבייג'ינג 2008, בלונדון 2012 ובריו דה ז'ניירו 2016, ולשתי מדליות זהב ומדליית ארד באליפויות העולם. נולד בשיקגו לזוג פועלים מהמעמד הנמוך ממוצא פולני, והוא קיבל חינוך קתולי, כנער בתיכון שיחק כדורסל, אך אף אוניברסיטה לא הציעה לו מלגה, מלבד האקדמיה הצבאית של ארצות הברית, שאותה אימן המאמן המצליח חבר היכל התהילה בובי נייט. הוא שיחק בקבוצה כרכז וכקלע ובעונתו האחרונה אף שימש כקפטן. בין השנים 1969-1974 הוא שירת בצבא ארצות הברית ואימן כדורסל בבסיסים ברחבי ארצות הברית ומחוצה לה. ששבסקי שלא היה בולט כשחקן, פנה במהרה לתחום אימון, ומונה לעוזרו של נייט. לאחר שנה של עבודה משותפת, התפנתה משרת המאמן הראשי באקדמיה הצבאית, שבה שיחק, ששבסקי אימן שם חמש שנים עד 1980. הוא עבר לאמן באוניברסיטת דיוק, אחת האוניברסיטאות היוקרתיות בארצות הברית, שפנתה אליו למרות גילו הצעיר וחוסר ההישגים הבולטים עד אז. לדברי האחראים על הספורט באוניברסיטה הם חשו בכישרונו מרחוק. משנת 1980 ועד העשור השני של המאה ה-21 מאמן ששבסקי בדיוק, בשנים אלו הוא הגיע להישגים ושיאים רבים עם הקבוצה, לחמש אליפויות בטורניר אליפות המכללות, ל-12 אליפויות אזוריות והופעות בפיינל פור. הוא טיפח עשרות שחקנים גדולים, וביניהם כוכבי NBA דוגמת גרנט היל, קרלוס בוזר, קיירי אירווינג, שיין באטייה, אלטון ברנד ואחרים. אחדים מעוזרי המאמן של ששבסקי הפכו למאמנים בכירים בעצמם ברבות הימים (כמו ג'וני דוקינס, מאמן נבחרת סטנפורד). ב-16 בנובמבר 2011 במשחק חגיגי שנערך במדיסון סקוור גארדן ניצחה קבוצתו דיוק, את מישיגן סטייט, במשחק זה ניצח ששבסקי בפעם ה-903 בקריירה, ובכך היה לשיאן הניצחונות בכל הזמנים בדרג הבכיר של כדורסל המכללות בארצות הברית, הוא חלף על פני מורו משכבר הימים בוב נייט, שנכח באולם, שלו 902 ניצחונות בקנה. בעשרות השנים שבהן אימן את דיוק קיבל ששבסקי פעמים אחדות הצעות מקבוצות שונות של ליגת ה-NBA לשמש בהן המאמן הראשי אך סירב לכולן. הוא נוהג לומר, שהאתגר האמיתי הוא בליגת המכללות. בשנת 2004 קיבל הצעת מפתה מאת לוס אנג'לס לייקרס, וב-2010 הצעה גדולה עוד יותר מניו ג'רזי נטס ביוני 2021 החליט לפרוש מאימון. הוא הודיע כי יפרוש בסיום עונת 2021/22. יחליף אותו עוזרו ג'ון שייר. בעונה האחרונה כמאמן הוביל את דיוק עד לחצי גמר הפיינל פור, בו הפסידה הקבוצה לאוניברסיטת קרוליינה הצפונית, יריבתה הגדולה. ששבסקי היה בסגל האימון של נבחרות של ארצות הברית החל מ-1987. הוא היה המאמן של הנבחרות הצעירות בטורנירים משניים, ועוזר המאמן בדרים טים ב־1992 ב־2005 לאחר שורת כישלונות של הנבחרת הוחלט באיגוד הכדורסל האמריקאי, להצעידו לראש הבמה ולמנותו למאמן ראשי, למרות שמעודו לא אימן ב-NBA ולא הוצרך לנהל שחקנים בסדר הגודל של לברון ג'יימס או קובי בראיינט. ההצלחה לא הגיעה מיידית, באליפות העולם 2006 זכתה הנבחרת רק במקום השלישי ובמדליית הארד, לאחר שהפסידה ליוון בחצי הגמר, אך באולימפיאדת בייג'ינג 2008 זכתה הנבחרת במדליית זהב תוך כדי שהיא מנצחת את היריבות בהפרש ממוצע של מעל 20 נקודות, משחק הגמר נגד נבחרת ספרד, שהציגה סוללת כוכבים משלה, התעלה לרמה גבוהה ובו ניצחה ארצות הברית. באליפות העולם 2010 שוב זכו בזהב למרות שחלק מהכוכבים נעדרו הנבחרת התבססה על כוכב צעיר ומבטיח קווין דוראנט. באולימיפאדת לונדון 2012 שוב זכה בזהב לאחר ניצחון על אותה ספרד המצוינת 107-100. במסגרת המשחקים בלונדון הוביל ששבסקי את האמריקאים לניצחון בפער הגדול ביותר עד אז 156-73 על נבחרת ניגריה. כמו כן הוסיפו האמריקאים עוד זכייה באליפות אמריקה. ב-2007. בגביע העולם 2014, שנערך בספרד הוביל ששבסקי את נבחרת ארצות הברית. קודם לטורניר במשחק אימון פנימי שנערך בלאס וגאס השחקן פול ג'ורג' נפצע פציעה קשה מאוד ברגלו מספר ימים לאחר מכן גם קווין דוראנט הודיע על פרישתו מהטורניר, כתוצאה מכך הידלדל הסגל של הנבחרת, והיא כללה סגל צעיר וחסר ניסיון, כקיירי אירווינג וקנת' פאריד. בעולם הושמעו תהיות, לגבי כשירותם למשימה. אך האמריקאים הרשימו, והשלימו טורניר ללא הפסד. הם הביסו את היריבות בהפרש ממוצע של כ-30 נקודות וזכו במדליית הזהב. את קריית האימון של בנבחרת סיים עם זכייה במדליית זהב באולימפיאדת ריו דה ז'ניירו (2016). לששבסקי מאזן עם נבחרת ארצות הברית של 88 ניצחונות לעומת הפסד בודד במשחקים רשמיים, כשההפסד היחיד הוא אותו הפסד ליוון. בשנת 1969 נישא ששבסקי לרעייתו קרול בכנסייה הקתולית בווסט פוינט, לזוג שלוש בנות ושמונה נכדים, אשתו ובנותיו מעורבות בדרכו המקצועית, ובעיקר בפעילותו הפילנתרופית, אחת מבנותיו היא האחראית על הקרן שהקים, שמטרתה לכוון בני נוער למנהיגות ולהישגיות. על פעילות זאת זכה להכרה ולפרסים. ששבסקי הוא נואם מבוקש בוועידות עסקיות, ובאיגודים שונים, הוא מקבל סכומים גבוהים עבור הרצאותיו, שאינן עוסקות בכדורסל או בספורט בכלל אלא במנהיגות והובלה למצוינות. מדיה וקבצים בנושא מייק ששבסקי בוויקישיתוף אתר האינטרנט הרשמי של מייק ששבסקי (באנגלית) מייק ששבסקי, ברשת החברתית פייסבוק פרופיל, באתר Sports-Reference פרופיל אולימפי, באתר olympedia.org פרופיל, באתר היכל התהילה של הכדורסל אבי זורנזון, ‏קפטן אמריקה: מייק ששבסקי יזכה במונדובאסקט?, באתר גלובס, 30 באוגוסט 2014 דייב קולדוול וויו ברנסטין | ניו יורק טיימס, המאמן שמנצח כבר 37 שנה, באתר הארץ, 17 בנובמבר 2011 רונן גפן, מקור ראשון, אלף סיבות למסיבה: ההישג הנדיר של ששבסקי, באתר nrg‏, 27 בפברואר 2015 מייק ששבסקי, באתר אנציקלופדיה בריטניקה (באנגלית) שם משפחתו הפולני המתחיל באות K קשה להגייה באנגלית, ולכך קיבל את כינויו קואץ' (מאמן) K. לימור שפיגל, ספיישל K: הלילה הגדול של מייק ששבסקי, באתר ynet, 16 בנובמבר 2011 ynet, NBA: מייק ששבסקי אמר 'לא' ללייקרס, באתר ynet, 5 ביולי 2004 13 מיליון דולר כדי לאמן את הנטס? לא תודה, באתר וואלה, 5 באפריל 2010 אור שקדי‏, להיכנס לנעליים הכי גדולות: הרגע הגדול של ששבסקי ושייר, באתר וואלה, 1 באפריל 2022 סיום כואב לקריירה אגדית: מייק ששבסקי נפרד עם הפסד לצפון קרוליינה, באתר וואלה, 3 באפריל 2022 כוכב אינדיאנה, פול ג'ורג', נפצע בצורה מחרידה, באתר ynet, 2 באוגוסט 2014